b'\n_START_ARTICLE_\nJohn C. Maxwell\n_START_SECTION_\nVia\xc8\x9ba personal\xc4\x83\n_START_PARAGRAPH_\nMaxwell s-a n\xc4\x83scut \xc3\xaen Garden City, Michigan \xc3\xaen 1947. Fiind cre\xc8\x99tin evanghelist, \xc8\x99i-a urmat tat\xc4\x83l \xc3\xaen ministeriat. A studiat la Ohio Christian University \xc8\x99i a ob\xc8\x9binut licen\xc8\x9ba \xc3\xaen 1969, apoi Master of Divinity de la Azusa Pacific University \xc8\x99i un Doctorat \xc3\xaen ministeriat de la Fuller Theological Seminary. \xc3\x8en prezent, locuie\xc8\x99te \xc3\xaen Florida de Sud cu so\xc8\x9bia sa, Margaret.\n_START_SECTION_\nCarier\xc4\x83\n_START_PARAGRAPH_\nDin 1970, Maxwell a condus biserici din Indiana, Ohio, California \xc8\x99i Florida. Dup\xc4\x83 ce a slujit ca pastor senior vreme de 14 ani,\xc2\xa0 a plecat de la Skyline Church \xc3\xaen 1995 pentru a se dedica pe deplin vorbitului \xc3\xaen public \xc8\x99i scrisului. \xc3\x8en 2004 s-a \xc3\xaentors \xc3\xaen ministeriatul congrega\xc8\x9bional la Christ Fellowship din Palm Beach Gardens, Florida, unde \xc3\xaen prezent pred\xc4\x83 \xc3\xaen calitate de pastor._NEWLINE_Maxwell este un expert \xc3\xaen leadership, vorbitor \xc3\xaen public \xc8\x99i autor de c\xc4\x83r\xc8\x9bi. Este fondatorul INJOY, Maximum Impact, The John Maxwell Team, ISS (INJOY Stewardship Solutions) \xc8\x99i EQUIP. EQUIP este o organiza\xc8\x9bie interna\xc8\x9bional\xc4\x83 de dezvoltare a leadership-ului care are ca scop ajutarea liderilor, implic\xc3\xa2nd lideri din peste 80 de \xc8\x9b\xc4\x83ri. Misiunea sa este \xe2\x80\x9es\xc4\x83 vad\xc4\x83 liderii cre\xc8\x99tini cum \xc3\xae\xc8\x99i \xc3\xaendeplinesc eficient Marea Misiune (din englez\xc4\x83: the Great Commission) \xc3\xaen fiecare na\xc8\x9biune\xe2\x80\x9d. The John Maxwell Team este o organiza\xc8\x9bie interna\xc8\x9bional\xc4\x83 de dezvoltare a leadership-ului care formeaz\xc4\x83 \xc8\x99i certific\xc4\x83 coach-i, trainer-i, profesori \xc8\x99i vorbitori \xc3\xaen public. A fost fondat\xc4\x83 \xc3\xaen 2011 de c\xc4\x83tre John C. Maxwell \xc8\x99i Paul Martinelli. \xc3\x8en prezent, reune\xc8\x99te peste 11 000 de membri din peste 140 de \xc8\x9b\xc4\x83ri, dintre care 600 de membri numai \xc3\xaen Rom\xc3\xa2nia. Dup\xc4\x83 Statele Unite ale Americii, Rom\xc3\xa2nia este singura \xc8\x9bar\xc4\x83 din lume care are propriul program de certificare The John Maxwell Team, \xc3\xaenfiin\xc8\x9bat \xc3\xaen 2012, sub conducerea lui Sorin Popa._NEWLINE_Maxwell vorbe\xc8\x99te anual \xc3\xaen companii din Fortune 500, lideri ai guvernelor interna\xc8\x9bionale \xc8\x99i organiza\xc8\x9bii diverse precum Academia Militar\xc4\x83 a Statelor Unite de la West Point \xc8\x99i Liga Na\xc8\x9bional\xc4\x83 de Fotbal. A fost declarat autor best-seller de c\xc4\x83tre New York Times, Wall Street Journal \xc8\x99i Business Week \xc8\x99i a fost unul dintre cei 25 de autori de c\xc4\x83r\xc8\x9bi selecta\xc8\x9bi de Amazon.com \xc3\xaen a zecea aniversare Hall of Fame. Trei dintre c\xc4\x83r\xc8\x9bile sale: Cele 21 de Legi Supreme ale Liderului, Dezvolt\xc4\x83 Liderul din Tine \xc8\x99i Cele 21 de Calit\xc4\x83\xc8\x9bi ale Liderului, s-au v\xc3\xa2ndut fiecare \xc3\xaen peste un milion de copii._NEWLINE_Maxwell face parte din consiliul de administra\xc8\x9bie de la Indiana Wesleyan University \xc8\x99i are o cl\xc4\x83dire care \xc3\xaei poart\xc4\x83 numele: Centrul Maxwell pentru Afaceri \xc8\x99i Leadership._NEWLINE_\xc3\x8en iulie 2013, organiza\xc8\x9bia lui Maxwell a format 24 000 de lideri \xc3\xaen Guatemala. Randy Stroman \xc8\x99i al\xc8\x9bi membri John Maxwell Team a f\xc4\x83cut parte din sesiunile de training care au durat trei zile._NEWLINE_\xc3\x8en 2014, Maxwell a fost declarat expertul num\xc4\x83rul 1 din lume \xc3\xaen domeniul leadership-ului \xc8\x99i managementului de c\xc4\x83tre Inc. Magazine._NEWLINE_\xc3\x8en 2015, \xc8\x99i-a \xc3\xaendeplinit obiectivul de a forma lideri din toat\xc4\x83 \xc8\x9b\xc4\x83rile de pe glob, recunoscute de ONU._NEWLINE_\xc3\x8en 2016, dup\xc4\x83 succesul din 2013 \xc3\xaen Guatemala, John Maxwell a mers \xc3\xaen Paraguay \xc3\xaempreun\xc4\x83 cu 250 de membri John Maxwell Team voluntari, printre care s-au num\xc4\x83rat \xc8\x99i rom\xc3\xa2ni, pentru a forma peste 15 000 de lideri timp de o s\xc4\x83pt\xc4\x83m\xc3\xa2n\xc4\x83 prin metoda \xe2\x80\x9emesei rotunde\xe2\x80\x9d.'